b'\n_START_ARTICLE_\nStr\xc3\xb8mafbrydelsen 23. september 2003\n_START_SECTION_\nRollen for H.C \xc3\x98rstedv\xc3\xa6rkets dieselmotor\n_START_PARAGRAPH_\nDet er en udbredt myte, at H.C \xc3\x98rstedv\xc3\xa6rkets B&W-dieselmotor fra 1932 spillede en afg\xc3\xb8rende rolle i d\xc3\xb8dstarten af det danske elnet. Dog n\xc3\xa6vner Elkraft Systems 25 sider lange h\xc3\xa6ndelsesrapport ikke andet i den henseende end, at: "Dieselgeneratoren p\xc3\xa5 H.C. \xc3\x98rsted V\xc3\xa6rket kan under meget specielle/gunstige forhold ogs\xc3\xa5 benyttes som d\xc3\xb8dstartsmulighed".  For det andet redeg\xc3\xb8r medarbejder p\xc3\xa5 H.C \xc3\x98restedv\xc3\xa6rket Erik Daugaard for forl\xc3\xb8bet i debatsektionen for Nyhedsmagasinet Ingeni\xc3\xb8ren. Iflg. Erik Daugaard blev H.C \xc3\x98rstedv\xc3\xa6rkets dieselmotor startet op under str\xc3\xb8mafbrydelsen. Ligeledes blev dieselmotor iflg. Erik Daugaard brugt til at opstarte en af H.C \xc3\x98restedv\xc3\xa6rkets kedler. Kedlen blev dog ikke brugt til at starte en turbine op, men derimod til at sikre at der kunne leveres fjernvarmedamp\xc2\xa0til det k\xc3\xb8benhavnske dampnet._NEWLINE_Selvom motoren gjorde gavn under str\xc3\xb8mafbrydelsen, var den s\xc3\xa5ledes ikke med til at d\xc3\xb8dstarte det sj\xc3\xa6llandske h\xc3\xb8jsp\xc3\xa6ndingsnet. Nettet blev derimod sp\xc3\xa6ndingssat fra Sverige._NEWLINE_Motoren er i dag udstillet p\xc3\xa5 museet DieselHouse.'